พระราชกฤษฎีกาพระราชกฤษฎีกาค่าตอบแทนกรรมการตามพระราชบัญญัติระเบียบบริหารงานบุคคลส่วนท้องถิ่นพ.ศ. ๒๕๔๒พ.ศ. ๒๕๔๓ ภูมิพลอดุลยเดช ป.ร.ให้ไว้ ณ วันที่ ๑๕พฤศจิกายน พ.ศ. ๒๕๔๓เป็นปีที่ ๕๕ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดค่าตอบแทนกรรมการตามพระราชบัญญัติระเบียบบริหารงานบุคคลส่วนท้องถิ่นพ.ศ. ๒๕๔๒อาศัยอำนาจตามความในมาตรา๒๒๑ ของรัฐธรรมนูญแห่งราชอาณาจักรไทยและมาตรา ๒๑ มาตรา ๒๔ วรรคเจ็ด มาตรา ๒๖วรรคเจ็ด และมาตรา ๓๐ วรรคสี่ แห่งพระราชบัญญัติระเบียบบริหารงานบุคคลส่วนท้องถิ่นพ.ศ. ๒๕๔๒ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาค่าตอบแทนกรรมการตามพระราชบัญญัติระเบียบบริหารบุคคลส่วนท้องถิ่นพ.ศ. ๒๕๔๒ พ.ศ. ๒๕๔๓มาตรา ๒[๑]พระราชกฤษฎีกานี้ให้ใช้บังคับตั้งแต่วันที่ ๑ สิงหาคม พ.ศ. ๒๕๔๓ เป็นต้นไปมาตรา ๓ในพระราชกฤษฎีกานี้คณะกรรมการ หมายความว่าคณะกรรมการมาตรฐานการบริหารงานบุคคลส่วนท้องถิ่นคณะกรรมการกลางข้าราชการองค์การบริหารส่วนจังหวัด คณะกรรมการกลางพนักงานเทศบาล หรือคณะกรรมการกลางพนักงานส่วนตำบลประธานกรรมการ หมายความว่าประธานกรรมการมาตรฐานการบริหารงานบุคคลส่วนท้องถิ่นประธานกรรมการกลางข้าราชการองค์การบริหารส่วนจังหวัดประธานกรรมการกลางพนักงานเทศบาล หรือประธานกรรมการกลางพนักงานส่วนตำบลกรรมการ หมายความว่า กรรมการมาตรฐานการบริหารงานบุคคลส่วนท้องถิ่นกรรมการกลางข้าราชการองค์การบริหารส่วนจังหวัด กรรมการกลางพนักงานเทศบาลหรือกรรมการกลางพนักงานส่วนตำบลมาตรา ๔ประธานกรรมการและกรรมการให้ได้รับค่าตอบแทนสำหรับการประชุมแบบเหมาจ่ายเป็นรายเดือนตามบัญชีอัตราค่าตอบแทนที่กำหนดในบัญชีท้ายพระราชกฤษฎีกาในกรณีที่เดือนใดไม่มีการประชุมหรือมีการประชุมแต่ประธานกรรมการหรือกรรมการผู้ใดไม่เคยเข้าร่วมประชุมในการประชุมทุกครั้งของเดือนนั้นให้งดจ่ายค่าตอบแทนมาตรา ๕[๒]เลขานุการและผู้ช่วยเลขานุการของคณะกรรมการ ให้ได้รับค่าตอบแทนสำหรับการประชุมเป็นรายครั้งเฉพาะครั้งที่มาประชุม ทั้งนี้ ให้นำหลักเกณฑ์ วิธีการและอัตราการจ่ายเบี้ยประชุมตามที่กำหนดในพระราชกฤษฎีกาเบี้ยประชุมกรรมการ พ.ศ.๒๕๔๗ มาใช้บังคับโดยอนุโลมการแต่งตั้งผู้ช่วยเลขานุการของคณะกรรมการมาตรฐานการบริหารงานบุคคลส่วนท้องถิ่นให้แต่งตั้งจากข้าราชการในสังกัดสำนักงานปลัดกระทรวง กระทรวงมหาดไทยและการแต่งตั้งผู้ช่วยเลขานุการของคณะกรรมการกลางข้าราชการองค์การบริหารส่วนจังหวัดผู้ช่วยเลขานุการของคณะกรรมการกลางพนักงานเทศบาลและผู้ช่วยเลขานุการของคณะกรรมการกลางพนักงานส่วนตำบล ให้แต่งตั้งจากข้าราชการในสังกัดกรมส่งเสริมการปกครองท้องถิ่นกระทรวงมหาดไทยมาตรา ๖[๓]ให้คณะอนุกรรมการที่คณะกรรมการแต่งตั้งได้รับค่าตอบแทนสำหรับการประชุมเป็นรายครั้งเฉพาะครั้งที่ประชุม ทั้งนี้ ให้นำหลักเกณฑ์ วิธีการและอัตราการจ่ายเบี้ยประชุมตามที่กำหนดในพระราชกฤษฎีกาเบี้ยประชุมกรรมการ พ.ศ.๒๕๔๗ มาใช้บังคับโดยอนุโลมมาตรา ๗การเบิกค่าตอบแทนให้เบิกจ่ายค่าตอบแทนสำหรับคณะกรรมการมาตรฐานการบริหารงานบุคคลส่วนท้องถิ่นและคณะอนุกรรมการที่คณะกรรมการมาตรฐานการบริหารงานบุคคลส่วนท้องถิ่นแต่งตั้งจากสำนักงานปลัดกระทรวง กระทรวงมหาดไทยและให้เบิกจ่ายค่าตอบแทนสำหรับคณะกรรมการกลาง ข้าราชการองค์การบริหารส่วนจังหวัดคณะกรรมการกลางพนักงานเทศบาล คณะกรรมการกลางพนักงานส่วนตำบลและคณะอนุกรรมการที่คณะกรรมการกลางข้าราชการองค์การบริหารส่วนจังหวัดคณะกรรมการกลางพนักงานเทศบาล และคณะกรรมการกลางพนักงานตำบล แต่งตั้งจากกรมการปกครอง กระทรวงมหาดไทยมาตรา ๘ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการชวน หลีกภัยนายกรัฐมนตรีบัญชีอัตราค่าตอบแทนคณะกรรมการมาตรฐานการบริหารงานบุคคลส่วนท้องถิ่นคณะกรรมการกลางข้าราชการองค์การบริหารส่วนจังหวัดคณะกรรมการกลางพนักงานเทศบาลและคณะกรรมการกลางพนักงานส่วนตำบล[๔]ตำแหน่งค่าตอบแทน/เดือนคณะกรรมการมาตรฐานการบริหารงานบุคคลส่วนท้องถิ่นประธาน๑๐,๐๐๐ บาทกรรมการ๘,๐๐๐ บาทคณะกรรมการกลางข้าราชการองค์การบริหารส่วนจังหวัดประธาน๑๐,๐๐๐ บาทกรรมการ๘,๐๐๐ บาทคณะกรรมการกลางพนักงานเทศบาลประธาน๑๐,๐๐๐ บาทกรรมการ๘,๐๐๐ บาทคณะกรรมการกลางพนักงานส่วนตำบลประธาน๑๐,๐๐๐ บาทกรรมการ๘,๐๐๐ บาทหมายเหตุ :-เหตุผลในการประกาศใช้พระราชกฤษฎีกาฉบับนี้ คือ เนื่องด้วยเป็นการสมควรกำหนดค่าตอบแทนให้แก่กรรมการตามพระราชบัญญัติระเบียบบริหารงานบุคคลส่วนท้องถิ่นพ.ศ. ๒๕๔๒ และโดยที่มาตรา ๒๑ มาตรา ๒๔ วรรคเจ็ด มาตรา ๒๖ วรรคเจ็ด และมาตรา ๓๐วรรคสี่ แห่งพระราชบัญญัติดังกล่าวบัญญัติให้เป็นไปตามที่กำหนดในพระราชกฤษฎีกาจึงจำเป็นต้องตราพระราชกฤษฎีกานี้พระราชกฤษฎีกาค่าตอบแทนกรรมการตามพระราชบัญญัติระเบียบบริหารงานบุคคลส่วนท้องถิ่นพ.ศ. ๒๕๔๒ (ฉบับที่ ๒) พ.ศ. ๒๕๕๐[๕]หมายเหตุ :-เหตุผลในการประกาศใช้พระราชกฤษฎีกาฉบับนี้ คือโดยที่ค่าตอบแทนของคณะกรรมการมาตรฐานการบริหารงานบุคคลส่วนท้องถิ่น คณะกรรมการกลางข้าราชการองค์การบริหารส่วนจังหวัดคณะกรรมการกลางพนักงานเทศบาลและคณะกรรมการกลางพนักงานส่วนตำบลตามที่กำหนดในพระราชกฤษฎีกาค่าตอบแทนกรรมการตามพระราชบัญญัติระเบียบบริหารงานบุคคลส่วนท้องถิ่นพ.ศ. ๒๕๔๒ พ.ศ. ๒๕๔๓ยังไม่เหมาะสมกับภาวการณ์และภาระหน้าที่ที่คณะกรรมการต้องปฏิบัติตามพระราชบัญญัติระเบียบบริหารงานบุคคลส่วนท้องถิ่นพ.ศ. ๒๕๔๒ สมควรปรับปรุงค่าตอบแทนเสียใหม่ให้เหมาะสมยิ่งขึ้น จึงจำเป็นต้องตราพระราชกฤษฎีกานี้สัญชัย/จัดทำ๑๒ กันยายน ๒๕๕๐ระพี/ปรับปรุง๓ กันยายน ๒๕๕๖วิชพงษ์/ตรวจ๔ กันยายน ๒๕๕๖[๑] ราชกิจจานุเบกษาเล่ม ๑๑๗/ตอนที่ ๑๑๑ ก/หน้า ๔๑/๒๙ พฤศจิกายน ๒๕๔๓[๒] มาตรา ๕แก้ไขเพิ่มเติมโดยพระราชกฤษฎีกาค่าตอบแทนกรรมการตามพระราชบัญญัติระเบียบบริหารงานบุคคลส่วนท้องถิ่นพ.ศ. ๒๕๔๒ (ฉบับที่ ๒) พ.ศ. ๒๕๕๐[๓] มาตรา ๖แก้ไขเพิ่มเติมโดยพระราชกฤษฎีกาค่าตอบแทนกรรมการตามพระราชบัญญัติระเบียบบริหารงานบุคคลส่วนท้องถิ่นพ.ศ. ๒๕๔๒ (ฉบับที่ ๒) พ.ศ. ๒๕๕๐[๔]บัญชีอัตราค่าตอบแทนแก้ไขเพิ่มเติมโดยพระราชกฤษฎีกาค่าตอบแทนกรรมการตามพระราชบัญญัติระเบียบบริหารงานบุคคลส่วนท้องถิ่นพ.ศ. ๒๕๔๒ (ฉบับที่ ๒) พ.ศ. ๒๕๕๐[๕] ราชกิจจานุเบกษาเล่ม ๑๒๔/ตอนที่ ๑๓ ก/หน้า ๑/๒ มีนาคม ๒๕๕๐